CELEX: 32021R1166
Language: lv
Date: 2021-07-15 00:00:00
Title: Komisijas Īstenošanas regula (ES) 2021/1166 (2021. gada 15. jūlijs), ar ko attiecībā uz tiešredzamības operācijas vai operācijas ārpus tiešredzamības standarta scenāriju piemērošanas datuma atlikšanu groza Īstenošanas regulu (ES) 2019/947 (Dokuments attiecas uz EEZ)

16.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 253/49
               
            
         KOMISIJAS ĪSTENOŠANAS REGULA (ES) 2021/1166
         (2021. gada 15. jūlijs),
         ar ko attiecībā uz tiešredzamības operācijas vai operācijas ārpus tiešredzamības standarta scenāriju piemērošanas datuma atlikšanu groza Īstenošanas regulu (ES) 2019/947
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 57. pantu,
         tā kā:
         
                     (1)
                  
                  
                     Saskaņā ar Komisijas Īstenošanas regulas (ES) 2019/947 (2) 23. panta 4. punktu no 2021. gada 2. decembra dalībvalstis var pieņemt tikai tās deklarācijas, ko UAS ekspluatanti snieguši saskaņā ar minētās īstenošanas regulas 5. panta 5. punktu par lidojumu, kas atbilst vienam no diviem minētās īstenošanas regulas pielikuma 1. papildinājumā izklāstītajiem standarta scenārijiem.
                  
               
                     (2)
                  
                  
                     Saskaņotos standartus UAS ražotāji uzskata par svarīgu instrumentu, kas ļauj tiem laist tirgū prasībām atbilstošas UAS.
                  
               
                     (3)
                  
                  
                     Tomēr daži no saskaņotajiem standartiem, kas attiecas uz C5 un C6 klases UAS piemērojamajām prasībām, nebūs pieejami līdz 2021. gada 2. decembrim.
                  
               
                     (4)
                  
                  
                     Tāpēc piemērošanas diena ir jāatliek, lai nodrošinātu, ka ir pieejami saskaņotie standarti, kas attiecas uz C5 un C6 klases UAS piemērojamajām prasībām, pirms dalībvalstis var pieņemt tikai tās ekspluatantu deklarācijas, kas atbilst standarta scenārijiem, kuri noteikti Īstenošanas regulas (ES) 2019/947 pielikuma 1. papildinājumā. Līdz tam dalībvalstīm vajadzētu būt iespējai pieņemt UAS ekspluatantu deklarācijas saskaņā ar minētās īstenošanas regulas 5. panta 5. punktu, pamatojoties uz valsts standarta scenārijiem vai līdzvērtīgiem scenārijiem.
                  
               
                     (5)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2019/947 23. panta 2., 3. un 4. punktu aizstāj ar šādu:
            
               
                  “2.   Regulas 5. panta 5. punktu piemēro no 2023. gada 3. decembra.
               
               
                  3.   Pielikuma UAS.OPEN.060. punkta 2. apakšpunkta g) punktu un pielikuma UAS.SPEC.050. punkta 1. apakšpunkta l) punktu piemēro no 2022. gada 1. jūlija.
               
               
                  4.   Neskarot 21. panta 1. punktu, līdz 2023. gada 2. decembrim dalībvalstis var pieņemt UAS ekspluatantu deklarācijas saskaņā ar 5. panta 5. punktu, pamatojoties uz valsts standarta scenārijiem vai līdzvērtīgiem scenārijiem, ja minētie valsts scenāriji atbilst pielikuma UAS.SPEC.020. punkta prasībām.
                  Šādas deklarācijas zaudē spēku no 2025. gada 2. decembra.”
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.
         
         
            (2)  Komisijas Īstenošanas regula (ES) 2019/947 (2019. gada 24. maijs) par bezpilota gaisa kuģu ekspluatācijas noteikumiem un procedūrām (OV L 152, 11.6.2019., 45. lpp.).